b'\n_START_ARTICLE_\nDet r\xc3\xb8de flaggs orden\n_START_SECTION_\nInndeling\n_START_PARAGRAPH_\nDet r\xc3\xb8de flaggs orden har \xc3\xa9n klasse.\n_START_SECTION_\nInsignier\n_START_PARAGRAPH_\nOrdenstegnet for Det r\xc3\xb8de flaggs orden best\xc3\xa5r av en gullmedaljong med r\xc3\xb8d, lys bl\xc3\xa5 og hvit emalje. Motivet viser en framrykkende soldat med rifle foran et vaiende r\xc3\xb8dt flagg som b\xc3\xa6rer innskriften for det sosialistiske fedreland i kyrilliske bokstaver over to linjer. Over det hele st\xc3\xa5r en femtagget stjerne og p\xc3\xa5 sidene finnes det kornb\xc3\xa5nd. Nederst st\xc3\xa5r et hvitt b\xc3\xa5nd med bokstavene \xc2\xab\xd0\x9d\xd0\xa0\xd0\x91\xc2\xbb (FRB, forkortelse for Folkerepublikken Bulgaria)._NEWLINE_Ordensb\xc3\xa5ndet er m\xc3\xb8rk r\xc3\xb8dt med fargene fra Bulgarias flagg i midten i form av smale striper i r\xc3\xb8dt, gr\xc3\xb8nt og hvitt, det r\xc3\xb8de avgrenset mot det r\xc3\xb8de ved en tynn hvit stripe.\n_START_SECTION_\nTildeling\n_START_PARAGRAPH_\nDet r\xc3\xb8de flaggs orden ble tildelt offiserer av l\xc3\xb8ytnants grad eller h\xc3\xb8yere for mot, oppofrelse og heroisk innsats i krig. Ogs\xc3\xa5 milit\xc3\xa6re avdelinger kunne motta ordenen for eksepsjonell innsats i m\xc3\xb8te med fienden. Den kunne ogs\xc3\xa5 tildeles sivile for krigsinnsats. I fredstid ble ordenen tildelt for innsats for \xc3\xa5 styrke Bulgarias forsvar og sikkerhet. Det r\xc3\xb8de flaggs orden kunne ogs\xc3\xa5 tildeles utledinger.'